Eron prezidenti: Tehrondan sanksiyalar 2015-yilning oxiriga qadar olib tashlanadi

Eron prezidenti Hasan Ruhoniy yadro dasturi bilan bog‘liq sanksiyalar Tehrondan 2015-yilning oxiriga qadar olib tashlanishini ma’lum qildi. Bu haqda “RIA Novosti” IRNA agentligi ma’lumotiga tayanib xabar beradi.

“Rejalarimizga muvofiq, Eron Islom respublikasiga nisbatan qo‘llanilgan sanksiyalar 2015-yilning oxiriga qadar olib tashlanadi”, — dedi Ruhoniy.
Eslatib o‘tamiz, Eron va “oltilik” davlatlari (AQSh, Rossiya, Fransiya, Buyuk Britaniya, Xitoy, Germaniya) 14-iyul kuni Eronning ko‘p yillik atom muammosini tartibga solish to‘g‘risidagi kelishuvga erishgan edi.